钦定古今图书集成/历象汇编/岁功典/第029卷 > 《周礼》 > 《天官》
## 钦定古今图书集成/历象汇编/岁功典/第029卷 > 《周礼》 > 《天官》

《掌次》“朝日祀五帝，则张大次、小次，设重帟、重案。合诸
侯，亦如之。”

〈订义〉郑康成曰：“朝日，春分拜日于东门之外，祀五帝于四郊。”　郑司农曰：“五帝，五色之帝。”　刘执中曰：“朝日于东郊，迎四时之气，则祀其帝于郊，王不宿于外，故张大次以候止息，小次以候行礼。”　郑康成曰：“次谓幄大幄初往所止居也。小幄，既接祭退俟之处。”《祭义》曰：“周人祭日，以朝及暗，虽有强力，孰能支之？是以退俟，与诸臣”代有事焉。合诸侯于坛。王亦以时休息。

内宰，“中春诏后帅外内命妇始蚕于北郊，以为祭服。”

〈订义〉郑锷曰：“说者谓《月令》季春之月，鸣鸠拂其羽戴

“胜降于桑” ，后妃斋戒，亲东乡躬桑。而先儒于《祭义》大昕之注亦以为季春朔日，今此仲春诏后，何也？然以七月之诗考之，春日“载阳，有鸣仓庚。女执懿筐，爰求柔桑” ，谓仲春也。《仓庚》以仲春鸣，记礼者乃言季春，岂季春者蚕事之始欤？谓之始蚕，意可知矣。